OpenLLM-France/wikimedia huggingface dataset:
# Akira (filma)

Akira 1988ko Katsuhiro Otomo japoniar zinema zuzendari eta gidoigilearen animaziozko filma da. Otomo berak marraztutako izenburu bereko Akira mangan oinarritua dago. Mitsuo Iwata, Nozomu Sasaki, Mami Koyama, Taro Ishida, Mizuho Suzuki eta Tetsusho Genda ahots aktoreek bikoiztu zuten.
Filma komikiko argumentutik asko aldentzen da; batetik, istorio osoa film bakarrean sartzeko beharragatik, eta, bestetik, filma komikiaren argitalpenak amaitu baino lehenago egin zelako (komikiaren azken alea 1990ean argitaratu zen). Komikiko istorioa askoz luzeagoa eta sakonagoa da.

## Argumentua

Oharra: Atal honek istorio osoa edo amaiera argitzen du.
2019. urtea. Neo Tokyo Hirugarren Mundu Gerran suntsitutako antzinako japoniar hiriburuaren hondakinen gainean eraikitako hiria da. Japonia kolapsora iristekotan dagoen herrialdea da, krisi politiko etengabeak pairatzen baititu. Zientzialari talde batek, Japoniar Armadaren aginduz, botere psikikoak gara ditzaketen pertsonak topatzeko esperimentu batean lanean dabiltza: botere psikiko horri "erabateko boterea" deitzen diote. Istorioko protagonista Kaneda izeneko gaztea da, motozale talde bateko buruzagia. Beste motozale talde batekin duten borrokaldi batean, haren lagunik onena den Tetsuok istripu larri bat jasan eta instalazio militar batera eramango dute. Bertan, zientzialariak erabateko boterearen jabea dela ohartuko dira. Baina Tetsuo ez da zientzialarien esperimentugaia izatera mugatuko, eta lasterrera munduak inoiz ikusi duen mehatxu handiena bilakatuko da.

## Bikoiztaileak

| Pertsonaiak | Japonierazko bikoiztaileak (1988) |
| Shōtarō Kaneda | Mitsuo Iwata |
| Tetsuo Shima | Nozomu Sasaki |
| Kei (Kay) | Mami Koyama |
| Koronela | Tarō Ishida |
| Ōnishi doktorea | Mizuho Suzuki |
| Ryūsaku (Roy) | Tesshō Genda |
| Kiyoko (5. zbk.) | Sachie Itō |
| Takashi (26. zbk.) | Tatsuhiko Nakamura |
| Masaru (27. zbk.) | Kazuhiro Kandō |
| Kaori | Yuriko Fuchizaki |
| Yamagata (Yama) | Masaaki Ōkura |
| Kai | Takeshi Kusao |
| Nezu | Hiroshi Ōtake |
| Miyako | Kōichi Kitamura |
| Inspektorea | Michihiro Ikemizu |
| Eiichi Watanabe | Tarō Arakawa |
| Mitsuru Kuwata | Yukimasa Kishino |
| Yūji Takeyama | Masato Hirano |
| Army | Kazumi Tanaka |
| Harukiya Bartender | Yōsuke Akimoto |

## Kanpo estekak

* Akira filmaren IMDBko fitxa irakurgai (Ingelesez)
* Akira filmaren webgunea (Ingelesez)
* Datuak: Q1905968
* Multimedia: Akira (manga) / Q1905968
# The Black Hole

The Black Hole (euskaraz Zulo Beltza), 1979ko Gary Nelson estatubatuar zinema zuzendariaren zientzia-fikziozko film bat da. Maximilian Schell, Anthony Perkins, Robert Forster, Joseph Bottoms, Yvette Mimieux, Ernest Borgnine, Roddy McDowall eta Slim Pickens aktoreek antzeztu zuten.
Walt Disney Company estudioek ekoitzi zuten.

## Argumentua

Oharra: Atal honek istorio osoa edo amaiera argitzen du.
USS Palomino espaziontzia kanpo espazioa denbora luzez arakatzen egon ondoren Lurrerako itzulera bidean doala zulo beltz baten ingurura iritsi da. Zulo beltzak espaziontzia irestera doanean, eskifaiako kideek mugimendu bitxiak egiten dituen beste espaziontzi erraldoi batekin topo egingo dute.

## Aktoreak

* Maximilian Schell: Hans Reinhardt doktorea
* Anthony Perkins:. Alex Durant doktorea
* Robert Forster: Dan Holland kapitaina
* Joseph Bottoms: Charlie Pizer tenientea
* Yvette Mimieux: Kate McCrae doktorea
* Ernest Borgnine: Harry Booth
* Tom McLoughlin: S.T.A.R. kapitaina ("Special Troops/Arms Regiment").
* Roddy McDowall: V.I.N.CENTen ahotsa (krediturik gabe)
* Slim Pickens: B.O.B. Zaharraren ahotsa (krediturik gabe)

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q304029
# Doctor Sleep (filma)

Doctor Sleep 2019ko Mike Flanagan estatubatuar zinema zuzendariaren beldurrezko filma da. Ewan McGregorrek antzestu zuen. Stephen Kingen izen bereko eleberriaren egokitzapena da, hau The Shining eleberriaren jarraipena delarik. The Shining eleberriaren 1980ko film egokitzapena zuzendu zuen Stanley Kubrickek. Nahiz eta Doctor Sleep Kingen eleberriaren egokitzapena izan, neurri batean Kubricken The Shining ere kontutan hartzen duela adierazi zuen Flanaganek.

## Argumentua

Oharra: Atal honek istorio osoa edo amaiera argitzen du.
Filmak Danny Torrance heldua (The Shining-en haurra zena) jarraitzen du: "distira" izeneko botere psikikoak dauzka, eta aita bezala alkoholismoarekin borrokan ari da. Bere bezalako botereak dituzten haurren "lurrunez" baliatzen diren kultu batekin egiten du topo Dannyk.

## Aktoreak

* Ewan McGregor: Danny Torrance
* Rebecca Ferguson: Rose the Hat
* Kyliegh Curran: Abra Stone
* Bruce Greenwood: Dr. John Dalton
* Zahn McClarnon: Crow Daddy
* Emily Alyn Lind: Snakebite Andi
* Carl Lumbly: Dick Hallorann
* Alex Essoe: Wendy Torrance
* Jocelin Donahue
* Jacob Tremblay
* Zackary Momoh

## Erreferentziak

* ↑ «Karan Kendrick Cast In ‘Just Mercy’; ‘Doctor Sleep’ Adds Jocelin Donahue» Deadline Hollywood.

## Kanpo estekak

* Datuak: Q56881169
# E.T. the Extra-Terrestrial

E.T. the Extra-Terrestrial (euskaraz E.T. Estralurtarra) 1982ko Steven Spielberg estatubatuar zinema zuzendariaren filma bat da. Filma honetako aktoreak honako hauek iza ziren: Dee Wallace, Peter Coyote, Henry Thomas eta Drew Barrymore.
Filmak mundu osoan berehalako arrakasta itzela izan zuen, Blockbuster filma bilakatuz eta 1977an estreinatutako Star Wars IV. Atala: Itxaropen Berria filmari garai guztietako irabazi gehien izandako filmaren errekorra kenduz, errekor hori bederatzi urtez mantendu zuelarik, hain zuzen ere, 1993an Spielberg berak zuzendutako Jurassic Park filmak gainditu zuen arte.
Garaiko kritikari askok garai guztietako adiskidetasuna nahiz zientzia-fikziozko filma onena zela aipatu zuten.

## Argumentua

Oharra: Atal honek istorio osoa edo amaiera argitzen du.
Bere adiskideak espaziontzian Lurretik ospa egin ondoren, beste planeta batetako estralurtar txiki bat geure planetan bakar-bakarrik eta izuturik gelditu da, baina laster Elliot (Henry Thomas) izeneko lurtar mutiko bat ezagutu eta haren adiskide bilakatu da, bere etxean babesa jasoz. Lasterrera, estralurtarrak E.T. ezizena jasoko du (ingelesezko Extraterrestrial, "Estralurtar" hitzaren laburdura).
Mutikoak eta bere lagunek estralurtar txikia zientzialariek eta poliziaak atzeman aurretik haiengandik ezkutatu eta bere planetara itzultzeko modua topatzen saiatuko dira.

## Aktoreak

* Henry Thomas, Elliott
* Robert MacNaughton, Michael
* Drew Barrymore, Gertie
* Dee Wallace, Mary
* Peter Coyote, "Keys"
* K. C. Martel, Greg
* Sean Frye, Steve
* C. Thomas Howell, Tyler
* Erika Eleniak, ikasgelan Elliott musukatzen duen neskatoa

## Sariak

Bederatzi Oscar Sarietarako izendatua izan zen, azkenean lau irabazi zituelarik: Jatorrizko soinu banda onenaren Oscar Saria (John Williams), Soinu onenaren Oscar Saria (Robert Knudson, Robert Glass, Don Digirolamo eta Gene Cantamessa), Soinu edizio onenaren Oscar Saria (Charles L. Campbell eta Ben Burtt) eta Efektu berezi onenen Oscar Saria (Carlo Rambaldi, Dennis Muren eta Kenneth F. Smith).

## Kanpo estekak

* E.T. the Extra-Terrestrial filmaren iragarkia ikusgai (Ingelesez)
* E.T. the Extra-Terrestrial filmaren webgunea (Ingelesez)
* E.T. the Extra-Terrestrial filmaren IMDBko fitxa irakurgai (Ingelesez)
* Datuak: Q11621
* Multimedia: E.T. the Extra-Terrestrial / Q11621
# Indiana Jones and the Kingdom of the Crystal Skull

Indiana Jones and the Kingdom of the Crystal Skull (euskaraz Indiana Jones eta Kristalezko Garezurraren Erresuma) 2008ko Steven Spielbergek abenturazko filma da. Istorioa George Lucasek Kristalezko burezurraren istorioan oinarritua idatzita dago.

## Argumentua

1957. urtea, Gerra Hotza puri-purian dago. Indiana Jonesen laugarren filma da, eta Indiana Jones (Harrison Ford), nahiz eta pixka bat zahartuta egon, Irina Spalkok (Cate Blanchett) zuzentzen zituen Sobietar Batasuneko agenteen kontra borrokatzen zuen, Kristalezko Garezurra lortzeko asmotan. Indyarekin bere amorante Marion Ravenwood (Karen Allen), "Mutt" Williams (Shia LaBeouf), eta bere laguna Mac (Ray Winstone) ziren. John Hurt eta Jim Broadbent bere lankideak ziren filmean.

## Aktoreak

* Harrison Ford: Indiana Jones
* Shia LaBeouf: Henry "Mutt Williams" Jones III.a
* Cate Blanchett: Irina Spalko
* Karen Allen: Marion Ravenwood
* Ray Winstone: George "Mac" McHale
* John Hurt: Harold "Ox" Oxley
* Jim Broadbent: Dean Charles Stanforth
* Igor Jijikine: Dovchenko sobietar kolonela

## Ikus gainera

* Raiders of the Lost Ark (1981)
* Indiana Jones and the Temple of Doom (1984)
* Indiana Jones and the Last Crusade (1989)
* Kristalezko burezurra

## Kanpo estekak

* Indiana Jones and the Kingdom of the Crystal Skull filmaren IMDBko fitxa irakurgai (Ingelesez)
* Datuak: Q182373
* Multimedia: Indiana Jones and the Kingdom of the Crystal Skull / Q182373
# Iñigo Alayeto

Iñigo Alayeto Martínez (Murchante, Nafarroa Garaia, 1994ko urtarrilaren 15a) nafar futbolaria da, aurrelari moduan aritzen dena.

## Kirol ibilbidea

2024ko Ekainaren 8an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Murchante | 3. | 2011/12 | 36 | 3 | - | - | - | - | - | - | | | - | - | 36 | 3 |
| Murchante | 3. | 2012/13 | 22 | 2 | - | - | - | - | - | - | | | - | - | 22 | 2 |
| Murchante | 3. | 2013/14 | 31 | 8 | - | - | - | - | - | - | | | - | - | 31 | 8 |
| Murchante | Denera | Denera | 89 | 13 | - | - | - | - | - | - | | | - | - | 89 | 13 |
| Alfaro | 3. | 2014/15 | 35 | 12 | - | - | - | - | - | - | | | - | - | 35 | 12 |
| Alfaro | Denera | Denera | 35 | 12 | - | - | - | - | - | - | | | - | - | 35 | 12 |
| Cirbonero | 3. | 2015/16 | 30 | 12 | - | - | - | - | - | - | | | - | - | 30 | 12 |
| Cirbonero | 3. | 2016/17 | 33 | 9 | 3 | 0 | - | - | - | - | | | - | - | 36 | 9 |
| Cirbonero | 3. | 2017/18 | 25 | 9 | - | - | - | - | - | - | | | - | - | 34 | 9 |
| Cirbonero | Denera | Denera | 88 | 30 | 3 | 0 | - | - | - | - | | | - | - | 91 | 30 |
| Yeclano | 3. | 2018/19 | 42 | 11 | 4 | 0 | - | - | - | - | | | - | - | 46 | 11 |
| Yeclano | 2.B | 2019/20 | 25 | 9 | 1 | 1 | - | - | - | - | | | - | - | 26 | 10 |
| Yeclano | Denera | Denera | 67 | 20 | 5 | 1 | - | - | - | - | | | - | - | 72 | 21 |
| Badajoz | 2.B | 2020/21 | 23 | 2 | 1 | 0 | - | - | - | - | | | - | - | 24 | 2 |
| Badajoz | Denera | Denera | 23 | 2 | 1 | 0 | - | - | - | - | | | - | - | 24 | 2 |
| Racing Ferrol | 1.F | 2021/22 | 32 | 3 | 1 | 0 | - | - | - | - | - | - | - | - | 33 | 3 |
| Racing Ferrol | Denera | Denera | 32 | 3 | 1 | 0 | - | - | - | - | - | - | - | - | 33 | 3 |
| Rayo Majadahonda | 1.F | 2022/23 | 26 | 3 | 1 | 0 | - | - | - | - | - | - | - | - | 27 | 3 |
| Rayo Majadahonda | Denera | Denera | 26 | 3 | 1 | 0 | - | - | - | - | - | - | - | - | 27 | 3 |
| Sestao River | 1.F | 2023/24 | 7 | 0 | 0 | 0 | - | - | - | - | - | - | - | - | 7 | 0 |
| Sestao River | Denera | Denera | 7 | 0 | 0 | 0 | - | - | - | - | - | - | - | - | 7 | 0 |
| Numancia | 2.F | 2023/24 | 18 | 2 | - | - | - | - | - | - | - | - | - | - | 18 | 2 |
| Numancia | Denera | Denera | 18 | 2 | - | - | - | - | - | - | - | - | - | - | 18 | 2 |
| Marbella | 1.F | 2024/25 | 9 | 0 | 2 | 0 | - | - | - | - | - | - | - | - | 11 | 0 |
| Marbella | Denera | Denera | 9 | 0 | 2 | 0 | - | - | - | - | - | - | - | - | 11 | 0 |
| Tudelano | 2.F | 2024/25 | - | - | - | - | - | - | - | - | - | - | - | - | - | - |
| Tudelano | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 394 | 85 | 13 | 1 | - | - | - | - | - | - | - | - | 407 | 86 |

## Kanpo estekak

* Fitxa
* Datuak: Q121445127
# The Shadow (1994ko filma)

The Shadow (euskaraz Itzala), 1994ko Russell Mulcahy australiar zinema zuzendariaren superheroi film bat da. 1931n Walter B. Gibson komikigileak sortutako superheroian oinarritua dago. Alec Baldwin, John Lone, Penelope Ann Miller, Ian McKellen, Jonathan Winters, Peter Boyle eta Tim Curry aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1930ko hamarkada, New York hirian krimenaren aurka borrokatzen duen Itzal bat (Alec Baldwin) dagoelako zurrumurrua hedatu da. Inork ez daki ezer berataz, Margo Lane (Penelope Ann Miller) neska gaztea bakarrik izango da Itzalaren nortasuna zein den jakiteko gai.

## Aktoreak

* Alec Baldwin: Lamont Cranston / The Shadow
* John Lone: Shiwan Khan, Gengis Khanen ondorengoa
* Penelope Ann Miller: Margo Lane
* Peter Boyle: Moses "Moe" Shrevnitz
* Ian McKellen: Reinhardt Lane doktorea
* Tim Curry: Farley Claymore
* Jonathan Winters: Wainwright Barth
* Sab Shimono: Roy Tam doktorea
* Andre Gregory: Burbank
* James Hong: Li Peng
* Joseph Maher: Isaac Newboldt
* Max Wright: Berger
* Ethan Phillips: Nelson
* Frank Welker: Phurbaren ahotsa

## Kanpo estekak

* IMDBko fitxa irakurgai (Ingelesez)
* Datuak: Q1546938
# What Women Want

What Women Want (euskaraz Emakumeek Nahi Dutena) 2000ko Nancy Meyers estatubatuar zinema zuzendariaren umorezko amodio filma bat da. Bertan, Mel Gibson, Helen Hunt, Marisa Tomei, Alan Alda, Lauren Holly, Ashley Johnson eta Bette Midler aktoreek antzeztu zuten.

## Argumentua

Nick Marshall (Mel Gibson) Chicagoko iragarkigile berekoi, harroputz eta gonazale bat da. Etxeko bainugelan lehorgailu batekin izandako istripu baten ondorioz emakumeen pentsamenduak irakurtzeko gaitasuna bereganatu duela jabetuko da, hots, telepatia. Gaitasun honi esker emakumeek, berak uste ez bezala, asko ez dutela estimatzen ohartuko da, baina gaitasun honen bidez bere lantoki eta enpresan gora egiten saiatuko da.

## Aktoreak

* Mel Gibson: Nick Marshall
* Helen Hunt: Darcy McGuire
* Marisa Tomei: Lola
* Alan Alda: Dan Wanamaker
* Lauren Holly: Gigi
* Ashley Johnson: Alexandra 'Alex' Marshall
* Mark Feuerstein: Morgan Farwell
* Delta Burke: Eve
* Valerie Perrine: Margo
* Judy Greer: Erin
* Sarah Paulson: Annie
* Ana Gasteyer: Sue Cranston
* Diana-Maria Riva: Stella
* Lisa Edelstein: Dina
* Loretta Devine: Flo
* Eric Balfour: Cameron
* Logan Lerman: Young Nick Marshall gaztea
* Bette Midler: J.M. Perkins doktoreak (krediturik gabe)

## Kanpo estekak

* What Women Want filmaren IMDBko fitxa irakurgai (Ingelesez)
* Datuak: Q156394
# The Man with Two Brains

The Man with Two Brains (euskaraz Bi Garundun Gizona), 1983ko Carl Reiner estatubatuar zinema zuzendariaren zientzia-fikziozko komedia film bat da. Steve Martin, Kathleen Turner eta David Warner aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Michael Hfuhruhurr (Steve Martin) neurologian aditu handia den zirujaua da, bereziki garinen ebakuntza metodo berri bat asmatu ostean. Egun batez autoan elkarrizketa bat ematen ari dela, nahigabean Dolores Benedict (Kathleen Turner) mingainluzea joko du, emakume erakargarri nahiz handigura eta eskrupulurik gabea, eta ezbehar hori bere onurarako erabiliko du, Michaelekin ezkondu eta senar berriari sosak ateratzen saiatuko da. Austriarako eztei bidaian eta bere emazte berriak jada adarrak jartzen dizkionez, Michael dohakabea Necessiter (David Warner) doktore eroak likidodun edukiontzia kontserbatua dagoen Anne Uumellmahaye (Sissy Spacek) delakoaren garunaz maiteminduko da.

## Aktoreak

* Steve Martin: Michael Hfuhruhurr doktorea
* Kathleen Turner: Dolores Benedict
* David Warner: Alfred Necessiter doktorea
* Paul Benedict: Necessiter doktorearen laguntzailea
* George Furth: Timon
* Peter Hobbs: Brandon doktorea
* Earl Boen: Felix Conrad doktorea
* Randi Brooks: Fran
* James Cromwell: Higiezinen agentziako langilea
* Francis X. McCarthy: Olsen (edota Frank McCarthy)
* Estelle Reiner: Igoigailuko turista
* Merv Griffin: Bere burua antzeztuz
* Jeffrey Combs: Jones doktorea
* Sissy Spacek: Anne Uumellmahayen ahotsa (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q499050
# The Beastmaster

The Beastmaster (euskaraz Piztien Jauna) 1982ko Don Coscarelli estatubatuar zinema zuzendariaren fantasiazko filma bat da. Protagonista nagusiak Marc Singer, Tanya Roberts, John Amos eta Rip Torn aktoreak izan ziren. Filma hau honako leloarekin aurkeztu zen: "Arranoaren kuraia, tigre beltzaren indarra, eta jainko baten boterearekin jaioa."

## Argumentua

Oharra: Atal honek istorio osoa edo amaiera argitzen du.
The Beastmaster filmak Dar (Marc Singer) pertsonaiaren istorioa kontatzen du, hau Zed erregearen (Rod Loomis) semea izanik, haurra zela Maax (Rip Torn) azti eta apaiz-nagusiaren agindupeko sorgin batek erreginaren (Vanna Bonta) altzotik lapurtu zuen. Halere, herrixka batetako nekazari xume batek sorginak haurra sakrifikatzera zihoan unean salbatu eta bere berezko semearekin batera familiako bat izango balitz bezala hezi zuen, Darri ezpatarekin nola borrokatu erakutsi ziolarik, gainera haurrak basapiztiekin telepatiaz harremanetan jartzeko ahalmena bazuela ere ikusi zuen.
Alaitasuna Jun (Tony Epper) maltzurraren gudarosteak herrixka erasotzen duenean apurtuko da, hau Maax aztiaren agindupeko gudaroste baten buruzagia delarik. Herrixkatik bizirik gelditzen den bakarra Dar da, honek arrano bat, tigre beltza edo pantera bat eta ni erbinudeen laguntzaz bere aitaordearen heriotza mendekatu, Maax azti zitala hil eta bere benetako aitaren erresuma berrezartzeko bidaiari asmoz abenturari diolarik.

## Aktoreak

| Pertsonaia | Aktorea |
| Dar | Marc Singer |
| Kiri | Tanya Roberts |
| Maax | Rip Torn |
| Seth | John Amos |
| Tal | Josh Milrad |
| King Zed | Rod Loomis |
| Zed's Queen | Vanna Bonta |
| Dar gaztearen aita | Ben Hammer |
| Sacco | Ralph Strait |
| Dar gaztea | Billy Jacoby |
| Jun buruzagia | Tony Epper |
| Tils | Paul Reynolds |

## Kanpo estekak

* The Beastmaster filmaren iragarkia ikusgai. Youtube.com (Ingelesez)
* The Beastmaster filmaren IMDBko fitxa irakurgai (Ingelesez)
* Datuak: Q813050
# Arkaitz Mariezkurrena

Arkaitz Mariezkurrena Etxezarreta (Astigarraga, Gipuzkoa, 2005eko apirilaren 5-) euskal herritar futbolaria da.

## Biografia

Aurrelari moduan jokatzen du. Errealaren lehen taldearekin Rico Pérez zelaian egin zuen debuta 2024ko azaroaren 21ean Jove Españolen aurkako Errege Kopako neurketan. Lehen mailan egin zuen debuta 26.jardunaldian.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 2.F | 2022/23 | 10 | 1 | - | - | - | - | - | - | - | - | - | - | 10 | 1 |
| Berio | 2.F | 2023/24 | 14 | 7 | - | - | - | - | - | - | - | - | - | - | 14 | 7 |
| Berio | Denera | Denera | 24 | 8 | - | - | - | - | - | - | - | - | - | - | 24 | 8 |
| Sanse | 1.F | 2023/24 | 23 | 0 | - | - | - | - | - | - | - | - | - | - | 23 | 0 |
| Sanse | 1.F | 2024/25 | - | - | - | - | - | - | - | - | - | - | - | - | - | - |
| Sanse | Denera | Denera | 23 | 0 | - | - | - | - | - | - | - | - | - | - | 23 | 0 |
| Real Sociedad | 1. | 2024/25 | - | - | - | - | - | - | - | - | - | - | - | - | - | - |
| Real Sociedad | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 47 | 8 | - | - | - | - | - | - | - | - | - | - | 47 | 8 |

## Erreferentziak

* ↑ El joven potrillo de la Real Sociedad Arkaitz Mariezkurrena, convocado por España sub18
* ↑ 0-5: La Real hace debutar a cinco potrillos mientras arrasa con comodidad al Jove
* ↑ Mariezkurrena debuta en Liga con el primer equipo

## Kanpo estekak

* Fitxa
* Datuak: Q131295995
# Army of Darkness

Army of Darkness (euskaraz: «Iluntasunaren Gudarostea») komedia beltzeko film bat da, Sam Raimi estatubatuar zinema zuzendariarena, 1992an plazaratua. Ikusle kopuruaren aldetik arrakasta lortu zuen, eta bere generoko kultuzko film bilakatu zen. The Evil Dead eta Evil Dead II filmekin batera, Evil Dead izeneko film sorta osatzen du.

## Argumentua

Oharra: Atal honek istorio osoa edo amaiera argitzen du.
Ash (Bruce Campbell) —The Evil Dead eta Evil Dead II filmetan etengabe gertakizun izugarriak bizi ostean— Nekronomikon hildakoen liburuak sortutako atariaren bidez 1300. urteko Ingalaterrara lekualdatuko da.
Han, bere garaira itzuli ahal izateko, Nekronomikon liburua topatu beharko du. Baina hura hartzean, Iluntasunaren Gudarostea esnaraziko du, eta bere alde gaiztoa gudaroste horren buruzagi bihurtuko da.
Orduan, gizakiak ez-hilen gudarostearen aurkako borrokan gidatu beharko ditu, bai eta Nekronomikon liburua babestu ere, gizateria salbatzearren eta bera bere garaira itzuli ahal izatearren.

## Aktoreak

* Bruce Campbell: Ashley J. "Ash" Williams
* Embeth Davidtz: Sheila.
* Marcus Gilbert: Lord Arthur.
* Ian Abercrombie: Jakintsua
* Richard Grove: Henry Gorria dukea.
* Timothy Patrick Quill: Errementaria.
* Michael Earl Reid: Urrezko Hortza.
* Bridget Fonda: Linda.
* Patricia Tallman: Sorgina.

## Kanpo estekak

* Army of Darkness filmaren iragarkia ikusgai. Youtube.com (Ingelesez)
* Army of Darkness filmaren IMDBko fitxa irakurgai (Ingelesez)
* Datuak: Q471992
* Multimedia: Army of Darkness / Q471992
# Conan the Barbarian (1982ko filma)

Conan The Barbarian (euskaraz Conan Barbaroa) 1982ko John Milius estatubatuar zinema zuzendariak zuzendutako ekintza film epiko bat da. Arnold Schwarzenegger, James Earl Jones, Sandahl Bergman, Ben Davidson, Cassandra Gaviola, Gerry Lopez, Mako, Valerie Quennessen, William Smith eta Max von Sydow aktoreek antzeztu zuten. Basil Poledouris musikagileak soinu banda konposatu zuen.
Robert E. Howard idazlearen Conan the Barbarian eleberrian oinarritua dago. Filmak bi jarraipen izan ditu: Conan the Destroyer (1984), Red Sonja (1985) eta Conan The Barbarian (2011).
Filma honetako zati handi bat Espainian filmatu zen, zatirik handiena Almeriako probintzian, hasierako eszenak salbu, hauek Segoviako probintziako baso elurtuetan filmatuak izan baitziren. Paisaiarik bitxienak Cuencako probintziako Ciudad Encantada delako kokapenean filmatu ziren.

## Argumentua

Ezpata eta aztikeriaren boterea nagusi zen garai ilun batean (Hiboriar Aroa), Akiloniaren jabe zen Thulsa Doom-en gudarosteko gerlariek Cimmeriako herrixka barbaro bat ustekabean erasotu eta bertako herritar guztiak kupidarik jo eta bertan hiltzen zituzten, bakan batzuk ez ezik, hauek preso daramatzatelarik, horietako bat bere aurrean gurasoak burua ebakiz nola akabatu dituzten ikusi duen mutiko bat da. Urte batzuk geroago, mutiko hori Conan (Arnold Schwarzenegger) izeneko gizon gazte sendo eta indartsu batean bilakatu da, bere jaioterria suntsitu eta gurasoak erail zituen gudarostearen ikurra oroimenean gorderik duelarik_ ilargi eta eguzki batekin aurrez-aurre dauden bi suge.

## Aktoreak

| Aktorea | Pertsonaia |
| Arnold Schwarzenegger | Conan |
| James Earl Jones | Thulsa Doom |
| Max von Sydow | Osric erregea |
| Sandahl Bergman | Valeria |
| Ben Davidson | Rexor |
| Cassandra Gava | Sorgina |
| Gerry López | Subotai |
| Mako Iwamatsu | Akiro aztia / Narratzailea |
| Valérie Quennessen | Yasimina printzesa |
| William Smith | Conanen aita |
| Franco Columbu | Esploratzaile piktoa |
| Jack Taylor | Apaiza |
| Sven-Ole Thorsen | Thorgrim |
| Nadiuska | Conanen ama |
| Jorge Sanz | Conan mutikoa |

## Kanpo estekak

* Conan The Barbarian filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q309003
* Multimedia: Conan the Barbarian (film) / Q309003